শুক্রাণু
মানব শুক্রাণু হ্যপ্লয়েড কোষ অর্থাৎ এতে ক্রোমোসোমের সংখ্যা এর উৎপাদক কোষের ক্রোমোসোম সংখ্যার অর্ধেক। মানব শুক্রাণুতে ২৩টি ক্রোমোসোম থাকে যা ডিম্বাণুর ২৩টি ক্রোমোসোমের সাথে যুক্ত হয়ে ২x২৩ ক্রোমোসোম বিশিষ্ট ডিপ্লয়েড জাইগোট সৃষ্টি করে।
শুক্রাণুর আকার বিভিন্ন জীবে বিভিন্ন হয়ে থাকে এবং এটি শুক্রাণুর একটি বিশেষ বৈশিষ্ট যার মাধ্যমে একটি জীব থেকে অন্য জীবকে আলাদাভাবে চিহ্নিত করা যায়।
অটোজোম
অটোজোম হলো এক প্রকারের ক্রোমোজোম, যার দুটি প্রতিকৃতি (একটি পিতার থেকে ও একটি মাতার থেকে প্রাপ্ত) একই রকম আকৃতির এবং মিওসিস কোষ বিভাজনের সময় যার সম্পূর্ণ দৈর্ঘ্য বরাবর পাশাপাশি একে অন্যকে আলিঙ্গণ করে নানান অংশ আদান প্রদান করে (মিওটিক রিকম্বিনেশন)। আটোজোমের বিপরীত হল অ্যালোজোম (অর্থাৎ দুটি প্রতিকৃতি অনুরূপ নয়) যার উদাহরণ লিঙ্গ নির্ধারক ক্রোমোজোম। মানবদেহে ২২ জোড়া অটোজোম (ক্রোমোজোম নং ১-২২) এবং ১ জোড়া অ্যালোজোম থাকে (লিঙ্গ নির্ধারক ক্রোমোজোম)।